2021. gada Rīkojums Nr.

Rīgā (prot. Nr. . §)

**Par Rīgas metropoles areāla sabiedriskā transporta plānošanas koordinācijas darba grupu**

1. Lai īstenotu ar Ministru kabineta 2021. gada 28. aprīļa rīkojumu Nr. 292 "Par Latvijas Atveseļošanas un noturības mehānisma plānu" apstiprinātajā Latvijas Atveseļošanas un noturības mehānisma plānā ietverto reformu 1.1.1.r. "Rīgas metropoles areāla transporta sistēmas zaļināšana", satiksmes ministram izveidot Rīgas metropoles areāla sabiedriskā transporta plānošanas koordinācijas darba grupu.
2. Darba grupā iekļaut pārstāvjus no Satiksmes ministrijas, valsts sabiedrības ar ierobežotu atbildību "Autotransporta direkcija", akciju sabiedrības "Pasažieru vilciens", Rīgas pašvaldības sabiedrības ar ierobežotu atbildību "Rīgas satiksme", valsts akciju sabiedrības "Latvijas dzelzceļš", valsts sabiedrības ar ierobežotu atbildību "Latvijas Valsts ceļi", Rīgas valstspilsētas pašvaldības, Rīgas plānošanas reģiona un Rīgas metropoles areālā ietilpstošajām pašvaldībām.
3. Darba grupai atbilstoši sabiedriskā transporta sistēmas optimizācijas plānam:
   1. līdz 2023. gada 31. jūlijam izstrādāt ilgtspējīgu integrētu sabiedriskā transporta plānu, kas vienlaikus veidots kā daļa no Rīgas metropoles areāla pilsētas mobilitātes plāna (SUMP *– sustainable urban mobility plan*), ietverot tajā maršrutu tīkla attīstības plānu, biļešu cenu (tarifu) politiku, integrētu stratēģisko kustības grafiku, plānotos pārvadājumu apjomus un citus nosacījumus;
   2. līdz 2025. gada 31. martam izstrādāt konceptuālo ziņojumu par sabiedriskā transporta attīstību 2031.–2040. gadam, paredzot integrētu multimodālu transporta sistēmu Rīgas metropoles areālā un pārējos funkcionālajos reģionos, tostarp pārejas perioda plānu 2026.–2030. gadam.
4. Satiksmes ministram noteiktā kārtībā iesniegt izskatīšanai Ministru kabinetā:
   1. Rīgas metropoles areāla sabiedriskā transporta plānu – līdz 2023. gada 1. decembrim;
   2. konceptuālo ziņojumu par sabiedriskā transporta attīstību 2031.–2040. gadam – līdz 2025. gada 1. septembrim.

Ministru prezidents A. K. Kariņš

Satiksmes ministrs T. Linkaits